cyanic-selkie/wikianc huggingface dataset:
उडियाली गुडियाली, यमकेश्वर तहसील
उडियाली गुडियाली, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
जॉर्ज टाउन, पेनांग
जॉर्ज टाउन ( अंग्रेज़ी: George Town, चीनी: 乔治市, तमिल: ஜோர்ஜ் டவுன் ) पेनांग दक्षिण पूर्व एशिया में मलेशिया की राजधानी है। यह देश का तीसरा सबसे बड़ा शहर है। इसकी स्थापना 1786 में ब्रिटिश ईस्ट इंडिया कंपनी के एक अधिकारी फ्रांसिस राइट ने की थी। यह पेनांग द्वीप के पूर्वोत्तर कोने में स्थित है।
पंचशील मार्ग
दिल्ली के चाणक्यपुरी क्षेत्र का एक सड़क मार्ग है।
निवाई, टोंक
निवाई (Niwai) भारत के राजस्थान राज्य के टोंक ज़िले में स्थित एक नगर है।
विवरण
निवाई के उत्तर में जयपुर, पूर्व में सवाई माधोपुर, दक्षिण में बूंदी और भीलवाड़ा जिले तथा पश्चिम में अजमेर जिले हैं। निवाई चारो तरफ से रक्ताचल पर्वत से घिरा हुआ है। इसके चारों तरफ बालू रेत के टीले हुआ करते थे। जिससे निवाई नगर घिरा हुआ था। यहां इस पर्वत पर गोरखनाथ जी ने तपस्या कि थी। ओर उनके शिष्य जालन्धरनाथ ने यहां महल बनवाया है। जो बहुत विख्यात है। इस भूमी को देवो की भूमी भी से जाना जाता है। वर्तमान में आप जो निवाई नगर देखते है असल में वो नगर तो इस रक्ताचल पर्वत के पीछे थी। जहा आज रेत के टीले नजर आते है। सवत 1543 में जगनाथ नाम का साधु यहां तपस्या करने आया उसने बहुत तपस्या की। उस समय इस निवाई नगर के वासी बहुत संपन थे। उनके पास कोई कमी नहीं थी। वो इस जग्नाथ साधु का बहुत आदर व इसकी सेवा किया कि करते थे। जालंधरनाथ के बहुत सारे चेले चौपाटी थे जो उनका आदर और सत्कार करते थे।
जनसांख्यिकी
2011 की जनगणना के अनुसार निवाई की जनसंख्या 37765 थी, जिनमे पुरुष 19692 और महिलाओं की जनसंख्या 18073 थी। निवाई की कुल जनसंख्या के लगभग 13% बच्चे थे जिनकी आयु 0-6 वर्ष थी। निवाई सिटी की साक्षरता 80.29% था। लिंगानुपात 847 व घरों की कुल संख्या 6739 थी। कुल जनसंख्या में 75.57% हिन्दू, 14.95% मुस्लिम, 9% जैन, तथा 1% अन्य धर्म थे।
आवागमन
राष्ट्रीय राजमार्ग 52 यहाँ से गुज़रता है और इसे कई अन्य स्थानों से जोड़ता है।
कमल
कमल (वानस्पतिक नाम:नीलंबियन न्यूसिफ़ेरा (Nelumbian nucifera)) वनस्पति जगत का एक पौधा है जिसमें बड़े और सुन्दर फूल खिलते हैं। यह भारत का राष्ट्रीय पुष्प है। संस्कृत में इसके नाम हैं - कमल, पद्म, पंकज, पंकरुह, सरसिज, सरोज, सरोरुह, सरसीरुह, जलज, जलजात, नीरज, वारिज, अंभोरुह, अंबुज, अंभोज, अब्ज, अरविंद, नलिन, उत्पल, पुंडरीक, तामरस, इंदीवर, कुवलय, वनज आदि आदि। फारसी में कमल को 'नीलोफ़र' कहते हैं और अंग्रेजी में इंडियन लोटस या सैक्रेड लोटस, चाइनीज़ वाटर-लिली, ईजिप्शियन या पाइथागोरियन बीन।
परिचय
कमल प्रायः संसार के सभी भागों में पाया जाता है। यह झीलों, तालाबों और गड़हों तक में होता है। यह पेड़ बीज से जमता है। रंग और आकार भेद से इसकी बहुत सी जातियाँ होती हैं, पर अधिकतर लाल, सफेद और नीले रंग के कमल देखे गए हैं। कहीं कहीं पीला कमल भी मिलता है। कमल की पेड़ी पानी में जड़ से पाँच छः अँगुल के ऊपर नहीं आती। इसकी पत्तियाँ गोल गोल बड़ी थाली के आकार की होती हैं और बीच के पतले डंठल में जड़ी रहती हैं। इन पत्तियों को 'पुरइन' कहते हैं। इनके नीचे का भाग जो पानी की तरफ रहता है, बहुत नरम और हलके रंग का होता है। कमल चैत बैसाख में फूलने लगता है और सावन भादों तक फूलता है। फूल लंबे डंठल के सिरे पर होता है तथा डंठल या नाल में बहुत से महीन महीन छेद होता हैं। डंठल का नाल तोड़ने से महीन सूत निकलता है जिसे बटकर मंदिरों में जलाने का बत्तियाँ बनाई जाती हैं। प्राचीन काल में इसके कपड़े भी बनते थे। वैद्यक में लिखा है कि इस सूत के कपड़े से ज्वर दुर हो जाता है। कमल की कली प्रातःकाल खिलती है। सब फूलों की पंखड़ियों या दलों का संख्या समान नहीं होती। पंखड़ियों के बीच में केसर से घिरा हुआ एक छत्ता होता है। कमल की गंध भौंरे को बड़ी प्यारी लगती है। मधुमक्खियाँ कमल के रस को लेकर मधु बनाती हैं जो आँख के राग के लिये उपकारी होता है।
भिन्न-भिन्न जाति कमल के फूलों की आकृतियाँ भिन्न-भिन्नभी होती हैं। उमरा (अमेरिका) टापू में एक प्रकार का कमल होता है जिसके फूल का व्यास १५ इंच और पत्ते का व्यास साढ़े छह फुट होता है। पंखड़ियों के झड़ जाने पर छत्ता बढ़ने लगता है और थोड़े दिनों में उसमें बीज पड़ जाते हैं। बीच गोल गोल लंबोतरे होते हैं तथा पकने और सूखने पर काले हो जाते हैं और 'कमलगट्टा' कहलाते हैं। कच्चे कमलगट्टे को लोग खाते हैं और उसकी तरकारी बनाते हैं, सूखे दवा के काम आते हैं। कमल की जड़ मोटी और सूराखदार होती हैं और भसीड़ मिस्सा या मुरार कहलाती है। इसमें से भी तोड़ने पर सूत निकलता है। सूखे दिनों में पानी कम होने पर जड़ अधिक मोटी और बहुतायत से होती है। लोग इस तरकारी बनाकर खाते हैं। अकाल के दिनों में गरीब लोग इसे सुखाकर आटा पीसते हैं और अपना पेट पालते हैं। इसके फूलों के अंकुर या उसके पूर्वरूप प्रारभिक दशा में पानी से बाहर आने से पहले नतम और सफेद रंग के होते हैं और 'पौनार' कहलाते हैं। पौनार खाने में मीठा होता हैं। एक प्रकार का लाल कमल होता है जिसमें गंध नहीं होती और जिसके बीज से तेल निकलता है। रक्त कमल भारत के प्रायः सभी प्रांतों में मिलता है। इससे संस्कृत में कोफनद, रक्तोत्पल, हल्लक इत्यादि कहते हैं। श्वेत कमल काशी के आसपास और अन्य स्थानों में होता है। इसे शतपत्र, महापद्म, नल, सीतांबुज इत्यादि कहते है। नील कमल विशेषकर कश्मीर के उत्तर और कहीं कहीं चीन में होता है। पीत कमल अमेरिका, साइबेरिया, उत्तर जर्मनी इत्यादि देशों में मिलता है।
प्रजातियाँ
विश्व में कमलों की दो प्रमुख प्रजातियाँ हैं। इनके अलावा कई जलीय कुमुदिनियों (वाटर लिलि) को भी कमल कहा जाता है, जो की वास्तविक नही है। कमल का पौधा धीमे बहने वाले या रुके हुए पानी में उगता है। ये दलदली पौधा है जिसकी जड़ें कम ऑक्सीजन वाली मिट्टी में ही उग सकती हैं। इसमें और जलीय कुमुदिनियों में विशेष अंतर यह कि इसकी पत्तियों पर पानी की एक बूँद भी नहीं रुकती और इसकी बड़ी पत्तियाँ पानी की सतह से ऊपर उठी रहती हैं। एशियाई कमल का रंग हमेशा गुलाबी होता है। नीले, पीले, सफ़ेद और लाल "कमल" असल में जल-पद्म होते हैं जिन्हें कमलिनी कहा गया हैं। यह उष्ण कटिबंधी क्षेत्र पौधा है जिसकी पत्‍तियां और फूल तैरते हैं, इनके तने लंबे होते हैं जिनमें वायु छिद्र होते हैं। बड़े आकर्षक फूलों में संतुलित रूप में अनेक पंखुड़ियाँ होती हैं। जड़ के कार्य रिजोम्‍स द्वारा किए जाते हैं जो पानी के नीचे कीचड़ में समानांतर फैली होती हैं।
कमल और कुमुदिनी
कमल और कुमुदिनी (निम्फ़ेसिए) दोनों एक जैसे दिखने वाले जलीय पौधे है। अक्सर लोग धोखा खा बैठते हैं। किंतु इनमें निम्नलिखित फर्क है।
उपयोग
कमल के पौधे के प्रत्येक भाग के अलग-अलग नाम हैं और उसका प्रत्येक भाग चिकित्सा में उपयोगी है-अनेक आयुर्वेदिक, एलोपैथिक और यूनानी औषधियाँ कमल के भिन्न-भिन्न भागों से बनाई जाती हैं। चीन और मलाया के निवासी भी कमल का औषधि के रूप में उपयोग करते हैं।
कमल के फूलों का विशेष उपयोग पूजा और शृंगार में होता है। इसके पत्तों को पत्तल के स्थान पर काम में लाया जाता है। बीजों का उपयोग अनेक औषधियों में होता है और उन्हें भूनकर मखाने बनाए जाते हैं। तनों (मृणाल, बिस, मिस, मसींडा) से अत्यंत स्वादिष्ट शाक बनता है।
सांस्कृतिक महत्व
कमल के फूल अपनी सुंदरता के लिए जाने जाते हैं। कमल से भरे हुए ताल को देखना काफी मनोहारी होता है क्‍योंकि ये तालाब की ऊपरी सतह पर खिलते हैं। भारत में पवित्र कमल का पुराणों में भी उल्‍लेख है और इसके बारे में कई कहावतें और धार्मिक मान्‍यताएं भी हैं। हिन्दू, बौद्ध और जैन धर्मों में इसकी ख़ासी धार्मिक और सांस्कृतिक महत्ता है। इसीलिए इसको भारत का राष्ट्रीय पुष्प होने का गौरव प्राप्त है।
भारत की पौराणिक गाथाओं में कमल का विशेष स्थान है। पुराणों में ब्रह्मा को विष्णु की नाभि से निकले हुए कमल से उत्पन्न बताया गया है और लक्ष्मी को पद्मा, कमला और कमलासना कहा गया है। चतुर्भुज विष्णु को शंख, चक्र, गदा और पद्म धारण करनेवाला माना जाता है। भारतीय मंदिरों में स्थान-स्थान पर कमल के चित्र अथवा संकेत पाए जाते हैं। भगवान्‌ बुद्ध की जितनी मूर्तियाँ मिली हैं, प्राय: सभी में उन्हें कमल पर आसीन दिखाया गया है। मिस्र देश की पुस्तकों और मंदिरों की चित्रकारी में भी कमल का प्रमुख स्थान है। कुछ विद्वानों की राय है कि कमल मिस्र से ही भारत में आया।
पौराणिक संदर्भ
प्राचीन भारतीय ग्रंथों में कमल को महत्वपूर्ण स्थाम प्राप्त है। विष्णु पुराण में इन्द्र द्वारा लक्ष्मी की स्तुति करते हुए कहा गया है- कमल के आसन वाली, कमल जैसे हाथों वाली, कमल के पत्तों जैसी आँखों वाली, हे पद्म (कमल) मुखी, पद्मनाभ (भगवान विष्णु) की प्रिय देवी, मैं आपकी वन्दना करता हूँ। इससे पता चलता है कि भारतीय संस्कृति में कमल के सौंदर्य को कितना आकर्षक और पवित्र माना गया है। एक पुराण का नाम ही पद्म पुराण है ऐसा कहा जाता है कि पदम का अर्थ है-‘कमल का पुष्प’। चूंकि सृष्टि रचयिता ब्रह्माजी ने भगवान नारायण के नाभि कमल से उत्पन्न होकर सृष्टि-रचना संबंधी ज्ञान का विस्तार किया था, इसलिए इस पुराण को पदम पुराण की संज्ञा दी गई है। महर्षि वेदव्यास द्वारा रचित सभी अठारह पुराणों की गणना में ‘पदम पुराण’ को द्वितीय स्थान प्राप्त है। श्लोक संख्या की दृष्टि से भी इसे द्वितीय स्थान रखा जाता है।
स्थापत्य में महत्व
धार्मिक चित्रों, व मंदिरों की दीवारों, गुंबदों और स्तंभों में कमल के सुंदर अलंकरण मिलते हैं। अधिकांश हिन्दू देवी-देवताओं को हाथ में कमल के साथ चित्रित किया जाता है, लक्ष्मी और ब्रह्मा ऐसे प्रमुख देवता हैं। खजुराहो के देवी जगदम्बी मंदिर में हाथ में कमल लिये हुए, ५ फीट ८ इंच ऊंची खड़ी हुई चतुर्भुजी देवी की मूर्ति है। यहीं स्थित एक सूर्य मंदिर में सूर्य को एक पुरष के रूप में स्थापित किया गया है। मूर्ति ५ फीट ऊंची है और उसके दोनों हाथों में कमल के पुष्प हैं। उदयपुर में पद्मावती माता जल कमल मन्दिर नामक मंदिर को कमल के आकार में बनाया गया है। संगमरमर से निर्मित देवी पद्मावती के इस मन्दिर में देवी लक्ष्मी, सरस्वती एवं अम्बिका की भव्य प्रतिमाएँ विराजमान हैं। राजस्थान के धौलपुर जिले में मचकुण्ड तीर्थ स्थल के नजदीक ही कमल के फूल का बाग हैं। चट्टान काटकर बनाये गये कमल के फूल के आकार में बने इस बाग का ऐतिहासिक दृष्टि से बहुत महत्व हैं। प्रथम मुगल बादशाह बाबर की आत्मकथा तुजके-बाबरी (बाबर नामा) में जिस कमल के फूल का वर्णन हैं वह धौलपुर का यही कमल के फूल का बाग हैं। बिहार के औरंगाबाद जिले में स्थित देव सूर्य मंदिर में गर्भ गृह के ऊपर का शिखर कमल का आकार में है जिसके ऊपर सोने का कलश है। अशोक की लाट में भी अधोमुखी कमल का प्रयोग किया गया है। भारत की राजधानी दिल्ली में बने बहाई उपासना मंदिर का स्थापत्य पूरी तरह से खिलते हुए कमल के आकार पर आधारित है जिसके कारण इसे लोटस टेंपल भी कहते हैं।
योग
योग में वर्णित मूलाधार इत्यादि शरीर के सात प्रमुख ऊर्जा केन्द्रों को भी कमल या पद्म कहा गया है। जिसमें पंखुड़ियों की संख्या अलग अलग है।
उद्यान में कमल
यदि उद्यान में कमल लगाने की इच्छा हो तो सबसे अधिक संतोषजनक रीति यह है कि सीमेंट की बावली बनाई जाए। प्रबलित (reinforced) कंक्रीट, या प्रबलित ईटं और सीमेंट, से पेंदा बनाया जाए। इसमें लंबाई और चौड़ाई दोनों दिशा दिशा में लोहे की छड़ें रहें जिसमें इसे चटखने का डर न रहे। दीवारें भी प्रबलित बनाई जाएँ। तीन फुट गहरी बावली से काम चल जाएगा। लंबाई, चौड़ाई जितनी ही अधिक हों उतना ही अच्छा होगा। प्रत्येक पौधे को लगभग 100 वर्ग फुट स्थान चाहिए। इसलिए 100 वर्ग फुट से छोटी बावली बेकार है। बावली की पेंदी में पानी की निकासी के लिए छेद रहें तो अच्छा है जिसमें समय-समय पर बावली खाली करके साफ की जा सके। तब इस छेद से नीची भूमि तक पनाली भी चाहिए।
बावली की पेंदी में 9 से 12 इंच तक मिट्टी की तह बिछा दी जाए और थोड़ा बहुत दिया जाए। इस मिट्टी में सड़े गोबर की खाद मिली हो। मिट्टी के ऊपर एक इंच मोटी बालू डाल दी जाए। यदि बावली बड़ी हो तो पेंदी पर सर्वत्र मिट्टी डालने के बदले 12 इंच गहरे लकड़ी के बड़े-बड़े बक्सों का प्रयेग किया जा सकता है। तब केवल बक्सों में मिट्टी डालना पर्याप्त होगा। इससे लाभ यह होता है कि सूखी पत्ती दूर करने, या फूल तोड़ने के लिए, जब किसी को बावली में घुसना पड़ता है तब पानी गंदा नहीं होता और इसलिए पत्तियों पर मिट्टी नहीं चढ़ने पाती। कमल के बीज को पेंदी की मिट्टी में, मिट्टी के पृष्ठ से दो तीन इंच नीचे, दबा देना चाहिए। बसंत ऋतु के आरंभ में ऐसा करना अच्छा होगा। कहीं से उगता पौधा जड़ सहित ले लिया जाए तो और अच्छा। बावली सदा स्वच्छ जल से भरी रहे।
नई बनी बावली को कई बार पानी से भरकर और प्रत्येक बार कुछ दिनों के बाद खाली करके स्वच्छ कर देना अच्छा है, क्योंकि आरंभ में पानी में कुछ चूना उतर आता है जो पौंधों के लिए हानिकारक होता है। पेंदी की मिट्टी भी चार, छह महीने पहले से डाल दी जाए और पानी भर दिया जाए। पानी पले हरा, फिर स्वच्छ हो जाएगा। बावली में नदी का, अथवा वर्षा का, या मीठे कुएँ का जल भरा जाए। शहरों के बंबे के जल में बहुधा क्लोरीन इतनी मात्रा में रहती है कि पौधे उसमें पनपते नहीं। बावली ऐसे स्थान में रहनी चाहिए कि उसपर बराबर धूप पड़ सके। छाँह में कमल के पौधे स्वस्थ नहीं रहते।
पाकिस्तान में राजधानियों की सूची
यह पाकिस्तान की राजधानी शहरों और इसके वर्तमान और पूर्व प्रांतों, क्षेत्रों और राज्यों की एक सूची है ।
राष्ट्रीय राजधानी
इस्लामाबाद आधिकारिक रूप से 14 अगस्त 1967 को देश की आजादी के ठीक 20 साल बाद पाकिस्तान की राजधानी बना। पाकिस्तान की पहली राजधानी सिंध में तटीय शहर कराची थी, जिसे मुहम्मद अली जिन्ना ने चुना था। कराची अभी भी पाकिस्तान का सबसे बड़ा शहर और आर्थिक राजधानी कहलाती है। यह 1959 तक सरकार की मुख्यालय बनी रही, इसके बाद सैन्य अध्यक्ष अयूब खान ने पाकिस्तानी सशस्त्र बलों के सामान्य मुख्यालय जो कि रावलपिंडी में है, के निकट एक नई राजधानी इस्लामाबाद बनाने का फैसला किया। इस प्रक्रिया के दौरान, रावलपिंडी अंतरिम राजधानी थी। इस्लामाबाद का नाम बंगाली बंदरगाह शहर चटगांव के मुगल नाम "इस्लामाबाद" से लिया गया था।
1962 में पूर्वी पाकिस्तान की उच्च जनसंख्या के कारण ढाका को देश की विधायी राजधानी बनाया गया था।
क्षेत्रीय राजधानियाँ
पाकिस्तान के प्रांतों और क्षेत्रों की राजधानियां 1970 के दशक से ही बनी हुई हैं, जब वर्तमान प्रशासनिक ढांचे की स्थापना की गई थी। सभी चार प्रांतीय राजधानियाँ अपने-अपने प्रांतों के सबसे बड़े शहर हैं। 2017 की जनगणना के अनुमान के अनुसार पाकिस्तान की कुल आबादी 207,774,520 है।
सुरैया
सुरैया (१५ जून १९२९ – ३१ जनवरी २००४) भारतीय सिनेमा की गायिका और अभिनेत्री थीं। उन्होंने ४० और ५० के दशक में हिन्दी सिनेमा में अपना योगदान दिया। उन्हें उनकी प्रतिभा के लिए उपमहाद्वीप की मलिका-ए-तरान्नुम से नवाज़ा गया। ३१ जनवरी २००४ को सुरैया का निधन हो गया।
अटल बिहारी वाजपेयी हिन्दी पुस्तकालय, भोपाल
अटल बिहारी वाजपेयी हिंदी पुस्तकालय, भोपाल का सबसे बड़ा हिंदी पुस्तकालय है| इस पुस्तकालय में लगभग सभी विषयों पर हिंदी में प्रकाशित पुस्तकें ग्रन्थ उपलभ्ध है | पुस्तकालय में कुछ पांडुलिपियों को भी सहेजा गया है| पुस्तकालय में ऑनलाइन सुविधा सदस्यों के लिए की गयी है| यह पुस्तकालय भोपाल में स्थित है और सभी शोधार्थियों के लिए लगभग सभी सुविधा उपलब्ध है|
राजदूत मार्ग
दिल्ली के चाणक्यपुरी क्षेत्र का एक सड़क मार्ग है।
बसय्यगारिपल्लॆ (अनंतपुर)
बसय्यगारिपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
गंगाधर राव
राजा गंगाधर राव नेवालकर एक मराठी करहड़े ब्राह्मण थे  जो झांसी के महाराजा थे। वे रघुनाथ हरि नेवालकर के वंशज महाराष्ट्र के रत्नागिरी जिले के थे। उनमें से कुछ खानदेश में चले गए, जब पेशवा शासन शुरू हुआ और पेशवा और होलकर सेनाओं में महत्वपूर्ण पदों पर कार्य किया। रघुनाथ हरि नयालकर ने बुंदेलखंड में मराठा राजनीति को मजबूत किया, हालांकि जैसे-जैसे वह बूढ़े होते गए, उन्होंने झांसी की बागडोर अपने छोटे भाई शिव राव भाऊ को सौंप दी। 1838 में रघुनाथ राव III की मृत्यु पर, ब्रिटिश शासकों ने उनके भाई गंगाधर राव को 1843 में झांसी के राजा के रूप में स्वीकार किया।
वह एक सक्षम प्रशासक था और उसने झांसी की वित्तीय स्थिति में सुधार किया, जो उसके पूर्ववर्ती शासन के दौरान बिगड़ गया था। उन्होंने झांसी शहर के विकास और विकास को सुनिश्चित करने के लिए सुधारात्मक कदम उठाए। उसने लगभग 5,000 पुरुषों की एक सेना को नियंत्रित किया। उनके पास ज्ञान, कूटनीति थी, और कला और संस्कृति के प्रेमी थे, [7] यहां तक ​​कि ब्रिटिश भी उनके राजनेता के गुणों से प्रभावित थे। गंगाधर राव के पास काफी स्वाद और कुछ छात्रवृत्ति थी; उन्होंने संस्कृत पांडुलिपियों का एक अच्छा पुस्तकालय एकत्र किया और झाँसी शहर की वास्तुकला को समृद्ध किया।
मई 1842 में, गंगाधर राव ने मणिकर्णिका नामक एक युवा लड़की से शादी की, जिसका नाम बदलकर लक्ष्मीबाई रखा गया, जो बाद में झाँसी की रानी बनी और 1857 के विद्रोह के दौरान अंग्रेजों के खिलाफ विद्रोह कर दिया। [3] राजा गंगाधर राव ने अपने चचेरे भाई वासुदेव नयालकर के पुत्र आनंद राव नाम के एक बच्चे को गोद लिया था, जिसे मरने से एक दिन पहले दामोदर राव नाम दिया गया था। दत्तक ब्रिटिश राजनीतिक अधिकारी की उपस्थिति में था, जिसे राजा से एक पत्र दिया गया था जिसमें अनुरोध किया गया था कि बच्चे के साथ दयालु व्यवहार किया जाना चाहिए और झांसी की सरकार को उसके जीवनकाल के लिए उसकी विधवा को दिया जाना चाहिए। नवंबर 1853 में राजा की मृत्यु के बाद क्योंकि दामोदर राव को गोद लिया गया था, गवर्नर-जनरल लॉर्ड डलहौजी के अधीन ब्रिटिश ईस्ट इंडिया कंपनी ने, डॉक्ट्रिन ऑफ़ लैप्स लागू किया, राज्य को सिंहासन के लिए दामोदर राव के दावे को खारिज कर दिया।
बोस्टन
बोस्टन संयुक्त राज्य अमेरिका के मासेचुसेट्स राज्य की राजधानी और सबसे बड़ा नगर है।
बोस्टन
बोस्टन राज्य की सफ़्फ़लौक की अभिजात वर्गीय सीट के रूप में कार्य करता है। यह संयुक्त राज्य अमेरिका का 21 वा सबसे बड़ा शहर है,2012 में 636,000 की अनुमानित आबादी थी। ग्रेटर बोस्टन नामक शहर एक काफी बड़ा महानगरीय क्षेत्र है, 45 लाख लोगों के लिए घर है, यह देश में दसवां सबसे बड़ा महानगरीय क्षेत्र है। एक आने क्षेत्र के रूप में ग्रेटर बोस्टन, संयुक्त राज्य अमेरिका में छठा सबसे बड़ा संयुक्त सांख्यिकीय क्षेत्र है, जो 7.6 करोड़ लोगों के लिए घर है।
यह संयुक्त राज्य अमेरिका के सबसे पुराने शहरों में से एक है, बोस्टन इंग्लैंड से नैतिकतावादी उपनिवेश का रहनेवालॉ द्वारा 1630 में शौमट पेनिनसूळा के द्वारा खोजा गया था। यह अमेरिकी क्रान्ति के कई महत्वपूर्ण घटनाओं का दृश्य था, जैसे बोस्टन नरसंहार, बोस्टन चाय पार्टी, बंकर हिळ की ळडाई। ग्रेट ब्रिटेन से स्वतंत्रता मिळने पर भी अमेरिकी पर, शहर के एक महत्वपूर्ण बंदरगाह और विनिर्माण हब है, साथ ही शिक्षा और संस्कृति के लिए एक केन्द्र बना रहा। भूमि सुधार और नगर ​​निगम के विलय के माध्यम से, बोस्टन मूल प्रायद्वीप परे का विस्तार किया गया। इसकी समृद्ध इतिहास बहुत से पर्यटकों को आकर्षित करने में मदद करता है, फनेयूळ हॉल।
बोस्टन के कई "प्रथम" मै, संयुक्त राज्य अमेरिका की 'पहली पब्लिक स्कूल (1635) और पहली मेट्रो प्रणाली शामिल है। क्षेत्र के कई कॉलेज और विश्वविद्यालय बोस्टन को उच्च शिक्षा और चिकित्सा का एक अंतरराष्ट्रीय केंद्र बनाता है। शहर को कई कारणों से एक किस्म के लिए नवाचार में एक विश्व नेता माना जाता है। बोस्टन के आर्थिक आधार मै वित्त, पेशेवर और व्यापार सेवाओं और सरकार की गतिविधियों भी शामिल है। शहर, संयुक्त राज्य अमेरिका में रहने के उच्चतम लागत में से एक है, हालांकि यह दुनिया livability रैंकिंग पर उच्च बनी हुई है।
इतिहास
बोस्टन को प्राचीन यूरोपीय आबादकार ने क्षेत्र को टराइमाऊनटेन (के बाद आज रहते निशान जो की अपने "तीन पहाड़" केवल) बुलाया था। लेकिन बाद मैं बोस्टन नाम बदला गया था, क्योंकि कई प्रमुख उपनिवेशी बोस्टन, लिंकनशायर, इंग्लैंड से आये थे। नाम बोस्टन 7 सितम्बर 1630 (पुरानी शैली) को, इंग्लैंड से नैतिकतावादी उपनिवेशी के द्वारा किया गया था, जो ताज़े पानी की तलाश में उस वर्ष चारळसटाउन से आये थे। प्रायद्वीप के रूप में जल्दी 5000 ई.पू. से बसा हुआ जाना जाता है।
1629 में, मैसाचुसेट्स बे कॉलोनी के पहले राज्यपाल, जॉन वीन्थरोप ने कैम्ब्रिज समझौते पर हस्ताक्षर को नेतृत्व कीया, जो की शहर के एक प्रमुख संस्थापक दस्तावेज़ है। नैतिकतावादी नैतिकता और शिक्षा पर अपना ध्यान केंद्रित, अपनी प्रारंभिक इतिहास को प्रभावित किया। अमेरिका का पहला पब्लिक स्कूल 1635 में बोस्टन में स्थापित किया गया था। अगले 130 वर्षों में, शहर में चार फ्रांसीसी और इंडियन युद्धों में भाग लिया, जब तक ब्रिटिश उत्तरी अमेरिका में फ्रेंच और उनके देशी सहयोगियों को हरा दिया। बोस्टन ब्रिटिश उत्तरी अमेरिक में सबसे बड़ा शहर था जब तक फिलाडेल्फिया के मध्य 18 वीं सदी में बड़ा हो गया।
अमेरिकी क्रान्ति के बाद, बोस्टन के लंबे मल्लाह परंपरा रम, मछली, नमक और तम्बाकू विशेष रूप से महत्वपूर्ण होने के साथ, यह दुनिया के सबसे धनी अंतरराष्ट्रीय बंदरगाहों में से एक बनाने में मदद की।
नेपोलियन युद्ध और 1812 के युद्ध के दौरान अपनाई गई 1807 की घाटबंधी अधिनियम, काफी बोस्टन बंदरगाह गतिविधि कटौती की। विदेश व्यापार इन शत्रुता के बाद लौट हालांकि, बोस्टन के व्यापारी अंतरिम में अपनी पूंजी निवेश के लिए विकल्प मिल गयी थी। निर्माण शहर की अर्थव्यवस्था का एक महत्वपूर्ण घटक बन गया है और मध्य 19 वीं शताब्दी तक, शहर के औद्योगिक उत्पादन आर्थिक महत्व में अंतर्राष्ट्रीय व्यापार को पीछे छोड़ दिया।
भूगोल
बोस्टन 89.6 वर्ग मील (232.1 km2) का एक क्षेत्र है, 48.4 वर्ग मील की भूमि का (125.4 km2) (54.0%) और 41.2 वर्ग मील (106.7 km2) (46.0%) पानी का और देश की तीसरे सबसे घनी आबादी वाले शहर जो कि एक बड़े शहर के महानगरीय क्षेत्र का हिस्सा नहीं है। शहर शासकीय ऊंचाई, लोगान अंतरराष्ट्रीय हवाई अड्डे पर मापा जाने के अनूसार, समुद्र तल से 19 फीट (5.8 मीटर) है। बोस्टन में उच्चतम बिंदु समुद्र तल से 330 फीट पर बेळवउ पहाड़ी (100 मीटर) है। निम्नतम बिंदु समुद्र के स्तर पर है।
अटलांटिक महासागर के पास स्थित बोस्टन एक समुद्र तटीय रेखा के साथ सटे संयुक्त राज्य अमेरिका में केवल राज्य की राजधानी है। बोस्टन "ग्रेटर बोस्टन" क्षेत्र से घिरा हुआ है और कैम्ब्रिज, न्यूटन, मिल्टन, रेवेरे, चेल्सी, एवरेट और क्विंसी कस्बों से घिरा हुवा है। चार्ल्स नदी, वॉटरटाउऩ और कैम्ब्रिज को बोस्टन से अलग करती है।
पश्चिम में क्वाबीन और वाचुसेट जलाशयों से शहर के पानी की आपूर्ति, छानने का काम बिना संघीय गुणवत्ता मानकों को पूरा करने के रूप में इतनी शुद्ध देश में बहुत कुछ में से एक है।
खेल
बोस्टन मे चार प्रमुख उत्तरी अमेरिकी पेशेवर खेल लीग ( बेसबॉल, अमेरिकी फुटबॉल, बास्केटबॉल, आइस हॉकी) आेर मेजर लीग सॉकर टीमे है। सन २०१४ तक बोस्टन टीमो ने इन लीगों में ३६ चैंपियनशिप जीती है। बोस्टन टीमों में सभी चार प्रमुख खेल में चैंपियनशिप जीता है।
प्राथमिक और माध्यमिक शिक्षा
बोस्टन पब्लिक स्कूलों के 145 स्कूलों में 57,000 छात्र हैं। कई छात्र निजी और चार्टर स्कूलों में भी हैं।
उच्च शिक्षा
संयुक्त राज्य अमेरिका में सबसे प्रसिद्ध विश्वविद्यालयों में से कुछ बोस्टन क्षेत्र में स्थित हैं। हार्वर्ड विश्वविद्यालय, मैसाचुसेट्स इंस्टीट्यूट ऑफ टेक्नोलॉजी, बोस्टन विश्वविद्यालय, और ब्राण्डैस विश्वविद्यालय और अन्य प्रमुख विश्वविद्यालयों, अनुसंधान संस्थान ग्रेटर बोस्टन में हैं। ग्रेटर बोस्टन मे 100 से अधिक कॉलेजो मे 250,000 छात्र हैं ।
सैन मार्टिन मार्ग
दिल्ली के चाणक्यपुरी क्षेत्र का एक सड़क मार्ग है।
के एन सिंह (न्यायाधीश)
के एन सिंह (न्यायाधीश) भारत के सर्वोच्च न्यायालय के भूतपूर्व न्यायाधीश रहे हैं।
भूरिया खजुरिया
मध्यप्रदेश के शाजापुर जिले के कालापीपल विधानसभा मे भूरिया खजुरिया स्थित है भूरिया खजुरिया ग्राम पंचायत है भूरिया खजुरिया मे २००० व्यक्ति निवास करते है भूरिया खजुरिया कृषि प्रधान ग्राम है यह सभी धर्म के व्यक्ति निवास करते है यहा पर गेहूँ, चना, प्याज, टमाटर, सोयाबीन की फसल पैदा कि जाती है।
चंद्रगुप्त मार्ग
दिल्ली के चाणक्यपुरी क्षेत्र का एक सड़क मार्ग है।
धर्मेश्वर गाछ
धर्मेश्वर गाछ में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
क्रूज़ प्रक्षेपास्त्र
क्रूज प्रक्षेपास्त्र एक नियंत्रित प्रक्षेपास्त्र को कहा जाता है, जो ज्वलनशील विस्फोटक के द्वारा लक्ष्य भेदने का कार्य करता है। यह प्रक्षेपास्त्र प्राय: जेट इंजन से चालित होता है तथा इसका प्रयोग भूमि आधारित या समुद्र आधारित लक्ष्य के विरुद्ध किया जाता है। इन प्रक्षेपास्त्रों को मुख्य रूप से बड़े विस्फोटकों को लम्बी दुरी तक उच्च सटीकता से ले जाने के लिए बनाया जाता है।
1- सब सोनीक कुर्ज मिसाइल 2- सुपर सौनिक कुर्ज मिसाइल 3- हाइपर सौनिक कुर्ज मिसाइल
सर विलियम कॉमर पेथेरम
सर विलियम कॉमर पेथेरम, (Sir William Comer Petheram)
सर विलियम कॉमर पेथेरम, किंग’स् काउन्सल(King’s Counsel) (1835-15 मई 1922) कलकत्ता उच्च न्यायालय और इलाहाबाद उच्च न्यायालय के मुख्य न्यायाधीश रहे थे । वह कलकत्ता विश्वविद्यालय के कुलपति भी रहे थे। उन्हें 1884 में नाइट बैचलर की उपाधि से भी सम्मानित किया गया था ।
जीवनी
पेथेरम का जन्म 1835 में लिम्पशम, समरसेट(इंग्लैंड का एक काउंटी)  में हुआ था । उनके पिता  विलियम पेथेरम थे । 1862 में वे विशेष अधिवक्ता(Special Pleader) हो गए । उन्होंने  1869 में(Middle Temple) की परीक्षा भी उत्तीर्ण कर ली ।
पेथेरम ने भारत के उत्तर-पश्चिमी प्रांत(North-Western Provinces) के मुख्य न्यायालय(Chief Court), जो अब  इलाहाबाद उच्च न्यायालय है,  के मुख्य न्यायाधीश के रूप में 1884 से 1886 तक  कार्य किया । 24 मार्च 1886 को वह  कलकत्ता उच्च न्यायालय के मुख्य न्यायाधीश बने और नवंबर 1896 में सेवानिवृत्त हो गए । 1887 से 1890 के मध्य वह कलकत्ता विश्वविद्यालय के कुलपति भी रहे ।
1864 में उन्होंने द लॉ एण्ड प्रैक्टिस रिलेटिंग टू डिस्कवरी बाइ इंटेरोगेटरीज़् अन्डर द  कॉमन लॉ प्रोसीजर एक्ट, 1854(The law and practice relating to discovery by interrogatories under the Common law procedure act, 1854) नामक एक पुस्तक  भी लिखी।
केवट (रामायण)
केवट रामायण का एक पात्र है जिसने वनगमन के समय राम, सीता और लक्ष्मण को अपनी नाव में बैठाकर गंगा पार करवाया था। इस कथा का वर्णन रामायण के अयोध्याकाण्ड में किया गया है। केवट हरीवंश कीर समाज का था। केवट श्री रामचन्द्र का अनन्य भक्त था। कहा जाता है कि सृष्टि के आरम्भ में जब सम्पूर्ण जगत जलमग्न था केवट का जन्म कछुवे की योनि में हुआ। उस योनि में भी उसका भगवान के प्रति अत्यधिक प्रेम था। अपने मोक्ष के लिये उसने शेष शैया पर शयन करते हुये भगवान विष्णु के अँगूठे का स्पर्श करने का असफल प्रयास किया था, क्योंकि उस समय वो शेष-नाग के फुंकार के कारण उनके चरण स्पर्श नहीं कर पाया था तब विष्णु भगवान ने उनको कहा था कि त्रेतायुग में उनको यह अवसर देंगे उसके बाद एक युग से भी अधिक काल तक अनेक जन्म लेकर उसने भगवान की तपस्या की और अन्त में त्रेता युग में केवट के रूप में जन्म लेकर भगवान विष्णु, जो कि राम के रूप में अवतरित हुये थे उनकी केवट ने चरण धो कर उनकी सेवा की थी
कालिका, धारचुला तहसील
कालिका, धारचुला तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
मेल्ठा, थराली तहसील
मेल्ठा, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
अटारा निस्फ तिर्वा गाँव, कन्नौज (कन्नौज)
अटारा निस्फ तिर्वा कन्नौज, कन्नौज, उत्तर प्रदेश स्थित एक गाँव है।
आदर्श स्थल
Annapürna Temple ,Dauleswar Temple,Pritam Pond,Tamöli Temple, Panchvati Temple, Panchmukhi Balaji Temple, Pakka Bagh,
सर्कुलर मालचा मार्ग
दिल्ली के चाणक्यपुरी क्षेत्र का एक सड़क मार्ग है।
सुरेश राणा
सुरेश राणा,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की थानाभवन विधान सभा निर्वाचन क्षेत्र (निर्वाचन संख्या-9)से चुनाव जीता।
2019 से 2022 तक योगी सरकार में सुरेश राणा गन्ना विकास मंत्री रहे |
2022 यूपी विधानसभा चुनाव में सुरेश राणा शामली जिले की थाना भवन सीट पर रालोद के अशरफ अली खान से 10,000 से अधिक मतों से हार गए |
न्यायवाक्य
न्यायवाक्य या 'सिल्लोगिज्म' (syllogism) (यूनानी: συλλογισμός – "conclusion," "inference") एक विशेष प्रकार का तर्क करने का तरीका है जिसमें दो अन्य कथनों (premises) के आधार पर तीसरा कथन (अनुमान या निष्कर्ष /proposition) निकाला जाता है।
अरस्तू ने सिल्लोजिज्म को इस प्रकार परिभाषित किया है - "वह शास्त्रार्थ (discourse) जिसमें कुछ चीजें (सत्य) मान लेने के बाद इनसे कुछ नया और भिन्न चीज व्युत्पन्न होती है, क्योंकि चींजे ही ऐसी हैं।"
(In Aristotle's Prior Analytics, he defines syllogism as "a in which, certain things having been supposed, something different from the things' supposed results of necessity because these things are so." (24b18–20))
परम्परागत रूप से सिल्लोगिज्म ही निगमनात्मक अनुमान का आधार रहा है। (आगमनात्मक अनुमान के लिये नहीं, जिसमें बार-बार के प्रेक्षणों के आधार पर नया निष्कर्ष निकाला जाता है)। फ्रेग (Frege) के कृतियों के कारण सिल्लोजिज्म का क्व् बजाय 'प्रेडिकेट लॉजिक' का प्रयोग किया जाने लगा।
भारतीय न्यायवाक्य
न्यायशास्त्र में अनुमान वाक्य के पाँच अवयव माने गए हैं - प्रतिज्ञा, हेतु, उदाहरण, उपनय और गिमन। ध्यातव्य है कि ग्रीक न्यायवाक्य (या अरस्तू के न्यायवाक्य) के केवल तीन तत्व होते हैं।
टिबिल
टिबिल (TBIL), Tiny BASIC Interpreter Language का संक्षिप्त रूप है। यह एक सॉफ्टवेयर औजार है जो ऑफिस डॉक्यूमेंटों में फॉन्ट/ऑस्की/रोमन फॉर्मेट वाले डाटा को यूनिकोड में बदलता है। इसके अतिरिक्त यह माइक्रोसॉफ्ट द्वारा सपोर्ट की जाने वाली हिन्दी सहित ७ भारतीय भाषाओं में परस्पर ट्राँसलिटरेशन (लिप्यन्तरण) करने में सक्षम है।
टिबिल का संस्करण १.२ दिसम्बर २००६ में जारी किया गया। इसका नवीनतम संस्करण ३.० है।
अल्बर्ट फर्ट
अल्बर्ट फर्ट (जन्म ७ मार्च १९३८) फ्रांसीसी भौतिक विज्ञानी हैं। उन्होंने प्रमात्रा यान्त्रिकीय चुम्बकत्वी प्रतिरोध का आविष्कार किया जिससे गीगाबाइट हार्ड डिस्क के क्षेत्र में क्रान्तिकारी परिवर्तन हुआ। २००७ में उन्हें पीटर ग्रूनबर्ग के साथ भौतिकी में नोबेल पुरस्कार से सम्मानित किया गया।
अराजकता
अराजकता (anarchy) एक आदर्श है जिसका सिद्धांत अराजकतावाद (Anarchism) है। अराजकतावाद राज्य को समाप्त कर व्यक्तियों, समूहों और राष्ट्रों के बीच स्वतंत्र और सहज सहयोग द्वारा समस्त मानवीय संबंधों में न्याय स्थापित करने के प्रयत्नों का सिद्धांत है। अराजकतावाद के अनुसार कार्यस्वातंत्र्य जीवन का गत्यात्मक नियम है और इसीलिए उसका मंतव्य है कि सामाजिक संगठन व्यक्तियों के कार्य स्वातंत्र्य के लिए अधिकतम अवसर प्रदान करे। मानवीय प्रकृति में आत्मनियमन की ऐसी शक्ति है जो बाह्य नियंत्रण से मुक्त रहने पर सहज ही सुव्यवस्था स्थापित कर सकती है। मनुष्य पर अनुशासन का आरोपण ही सामाजिक और नैतिक बुराइयों का जनक है। इसलिए हिंसा पर आश्रित राज्य तथा उसकी अन्य संस्थाएँ इन बुराइयों को दूर नहीं कर सकतीं। मनुष्य स्वभावत: अच्छा है, किंतु ये संस्थाएँ मनुष्य को भ्रष्ट कर देती हैं। बाह्य नियंत्रण से मुक्त, वास्तविक स्वतंत्रता का सहयोगी सामूहिक जीवन प्रमुख रीति से छोटे समूहों से संभव है; इसलिए सामाजिक संगठन का आदर्श संघवादी है।
सिद्धान्त का प्रवर्तन एवं विकास
सुव्यवस्थित रूप में अराजकतावाद के सिद्धांत को सर्वप्रथम प्रतिपादित करने का श्रेय स्तोइक विचारधारा के प्रवर्त्तक ज़ेनो को है। उसने राज्यरहित ऐसे समाज की स्थापना पर जोर दिया जहाँ निरपेक्ष समानता एवं स्वतंत्रता मानवीय प्रकृति की सत्प्रवृत्तियों को सुविकसित कर सार्वभौम सामंजस्य सथापित कर सके। दूसरी शताब्दी के मध्य में अराजकतावाद के साम्यवादी स्वरूप के प्रवत्र्तक कार्पोक्रेतीज़ ने राज्य के अतिरिक्त निजी संपत्ति के भी उन्मूलन की बात कही। मध्ययुग के उत्तरार्ध में ईसाई दार्शनिकों तथा समुदायों के विचारों और संगठन में कुछ स्पष्ट अराजकतावादी प्रवृत्तियाँ व्यक्त हुईं जिनका मुख्य आधार यह दावा था कि व्यक्ति ईश्वर से सीधा रहस्यात्मक संबंध स्थापित कर पापमुक्त हो सकता है।
आधुनिक अर्थ में व्यवस्थित ढंग से अराजकतावादी सिद्धांत का प्रतिपादन विलियम गॉडविन ने किया जिसके अनुसार सरकार और निजी संपत्ति वे दो बुराइयाँ हैं जो मानव जाति की प्राकृतिक पूर्णता की प्राप्ति में बाधक हैं। दूसरों को अधीनस्थ करने का साधन होने के कारण सरकार निरंकुशता का स्वरूप है और शोषण का साधन होने के कारण निजी संपत्ति क्रूर अन्याय। परंतु गॉडविन ने सभी संपत्ति को नहीं, केवल उसी संपत्ति को बुरा बताया जो शोषण में सहायक होती है। आदर्श सामाजिक संगठन की स्थापना के लिए उसने हिंसात्मक क्रांतिकारी साधनों को अनुचित ठहराया। न्याय के आदर्श के प्रचार से ही व्यक्ति में वह चेतना लाई जा सकती है जिससे वह छोटी स्थानीय इकाइयों की आदर्श अराजकतावादी प्रसंविदात्मक व्यवस्था स्थापित करने में सहयोग दे सके।
इसके बाद दो विचारधाराओं ने विशेष रूप से अराजकतावादी सिद्धांत के विकास में योग दिया। एक थी चरम व्यक्तिवाद की विचारधारा, जिसका प्रतिनिधित्व हर्बर्ट स्पेंसर करते हैं। इन विचारकों के अनुसार स्वतंत्रता और सत्ता में विरोध है और राज्य अशुभ ही नहीं, अनावश्यक भी है। किंतु ये विचारक निश्चित रूप से निजी संपत्ति के उन्मूलन के पक्ष में नहीं थे और न संगठित धर्म के ही विरुद्ध थे।
दूसरी विचारधारा फ़ुअरबाख (Feuerbach) के दर्शन से संबंधित थी जिसने संगठित धर्म तथा राज्य के पारभौतिक आधार का विरोध किया। फ़ुअरबाख़ के क्रांतिकारी विचारों के अनुकूल मैक्स स्टर्नर ने समाज को केवल एक मरीचिका बताया तथा दृढ़ता से कहा कि मनुष्य का अपना व्यक्तित्व ही एक ऐसी वास्तविकता है जिसे जाना जा सकता है। वैयक्तिकता पर सीमाएँ निर्धारित करनेवाले सभी नियम अहं के स्वस्थ विकास में बाधक हैं। राज्य के स्थान पर "अहंवादियों का संघ" (ऐसोसिएशन ऑव इगोइस्ट्स) हो तो आदर्श व्यवस्था में आर्थिक शोषण का उन्मूलन हो जाएगा, क्योंकि समाज का प्रमुख उत्पादन स्वतंत्र सहयोग का प्रतिफल होगा। क्रांति के संबंध में उसका यह मत था कि हिंसा पर आश्रित राज्य का उन्मूलन हिंसा द्वारा ही हो सकता है।
अराजकतावाद को जागरूक जन आंदोलन बनाने का श्रेय प्रूधों (Proudhon) को है। उसने संपत्ति के एकाधिकार तथा उसके अनुचित स्वामित्व का विरोध किया। आदर्श सामाजिक संगठन वह है जो "व्यवस्था में स्वतंत्रता तथा एकता में स्वाधीनता" प्रदान करे। इस लक्ष्य की प्राप्ति के लिए दो मौलिक क्रांतियाँ आवश्यक हैं : एक का संचालन वर्तमान आर्थिक व्यवस्था के विरुद्ध तथा दूसरे का वर्तमान राज्य के विरुद्ध हो। परंतु किसी भी स्थिति में क्रांति हिंसात्मक न हो, वरन् व्यक्ति की आर्थिक स्वतंत्रता तथा उसके नैतिक विकास पर जोर दिया जाए। अंतत: प्रूधों ने स्वीकार किया कि राज्य को पूर्णरूपेण समाप्त नहीं किया जा सकता, इसलिए अराजकतावाद का मुख्य उद्देश्य राज्य के कार्यों को विकेंद्रित करना तथा स्वतंत्र सामूहिक जीवन द्वारा उसे जहाँ तक संभव हो, कम करना चाहिए।
बाकूनिन ने आधुनिक अराजकतावाद में केवल कुछ नई प्रवृत्तियाँ ही नहीं जोड़ीं, वरन् उसे समष्टिवादी स्वरूप भी प्रदान किया। उसने भूमि तथा उत्पादन के अन्य साधनों के सामूहिक स्वामित्व पर जोर देने के साथ-साथ उपभोग की वस्तुओं के निजी स्वामित्व को भी स्वीकार किया। उसके विचार के तीन मूलाधार हैं : अराजकतावाद, अनीश्वरवाद तथा स्वतंत्र वर्गों के बीच स्वेच्छा पर आधारित सहयोगिता का सिद्धांत। फलत: वह राज्य, चर्च और निजी संपत्ति, इन तीनों संस्थाओं का विरोधी है। उसके अनुसार वर्तमान समाज दो वर्गों में विभाजित है : संपन्न वर्ग जिसके हाथ में राजसत्ता रहती है, तथा विपझ वर्ग जो भूमि, पूंजी और शिक्षा से वंचित रहकर पहले वर्ग की निरंकुशता के अधीन रहता है, इसलिए स्वतंत्रता से भी वंचित रहता है। समाज में प्रत्येक के लिए स्वतंत्रता-प्राप्ति अनिवार्य है। इसके लिए दूसरों को अधीन रखनेवाली हर प्रकार की सत्ता का बहिष्कार करना होगा। ईश्वर और राज्य ऐसी ही दो सत्ताएँ हैं। एक पारलौकिक जगत् में तथा दूसरी लौकिक जगत् में उच्चतम सत्ता के सिद्धांत पर आधारित है। चर्च पहले सिद्धांत का मत्र्त रूप है। इसलिए राज्यविरोधी क्रांति चर्चविरोधी भी हो। साथ ही, राज्य सदैव निजी संपत्ति का पोषक है, इसलिए यह क्रांति निजी संपत्तिविरोधी भी हो। क्रांति के संबंध में बाकूनिन ने हिंसात्मक साधनों पर अपना विश्वास प्रकट किया। क्रांति का प्रमुख उद्देश्य इन तीनों संस्थाओं का विनाश बताया गया है, परंतु नए समाज की रचना के विषय में कुछ नहीं कहा गया। मनुष्य की सहयोगिता की प्रवृत्ति में असीम विश्वास होने के कारण बाकूनिन का यह विचार था कि मानव समाज ईश्वर के अंधविश्वास, राज्य के भ्रष्टाचार तथा निजी संपत्ति के शोषण से मुक्त होकर अपना स्वस्थ संगठन स्वयं कर लेगा। क्रांति के संबंध में उसका विचार था कि उसे जनसाधारण की सहज क्रियाओं का प्रतिफल होना चाहिए। साथ ही, हिंसा पर अत्यधिक बल देकर उसने अराजकतावाद में आतंकवादी सिद्धांत जोड़ा।
बाहरी कड़ियाँ
http://omprakashkashyap.wordpress.com/समाजवाद-के-आधुनिक-विकल्प/
गान
लेओ फेरे (गान इस्का वानर ‒ पेपे ‒ के लिए है)
दक्षिण अफ़्रीका क्रिकेट टीम
दक्षिण अफ्रीका क्रिकेट टीम, जिसे प्रोटियाज (दक्षिण अफ्रीका के राष्ट्रीय फूल के बाद, प्रोटिया साइबरॉइड्स, जिसे आमतौर पर 'किंग प्रोटिया' के रूप में जाना जाता है) भी कहा जाता है, पुरुषों की अंतरराष्ट्रीय क्रिकेट में दक्षिण अफ़्रीका का प्रतिनिधित्व करती है, क्रिकेट दक्षिण अफ्रीका द्वारा प्रशासित है। दक्षिण अफ्रीका टेस्ट, एक दिवसीय अंतर्राष्ट्रीय (वनडे) और ट्वेंटी 20 अंतर्राष्ट्रीय (टी20आई) स्थिति के साथ अंतर्राष्ट्रीय क्रिकेट परिषद (आईसीसी) का पूर्ण सदस्य है।
शायर (1949 फ़िल्म)
शायर 1949 में बनी हिन्दी भाषा की फिल्म है।
पॆदमद्दालि (कृष्णा)
पॆदमद्दालि (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
धर्म मार्ग
दिल्ली के चाणक्यपुरी क्षेत्र का एक सड़क मार्ग है।
क्रिस्ताडेल्फियन
क्रिस्ताडेल्फियन (अंग्रेजी में Christadelphians; मसीह में भाइयों और बहनों) - एक प्रोटेस्टेंट चर्च है।
पूरी दुनिया में आजकल साठ हज़ार से अधिक क्रिस्ताडेल्फियन चर्च के वयस्क सदस्य हैं। आत्मा के अमरत्व, ईसा के ईश्वरत्व तथा त्रित्व के सिद्धांत का अस्वीकरण।
बाहरी कड़ियाँ
वेबसाइट Christadelphians India (अंग्रेजी में)
स्वर्ण होड़
स्वर्ण होड़ या स्वर्ण दौड़ उस समय को कहते है जब किसी स्थान पर सोने की खोज के बाद उस स्थान पर बड़ी संख्या में लोग और कर्मी पहुँचने लगते हैं। १९वीं सदी के दौरान ऑस्ट्रेलिया, ब्राज़ील, कनाडा, दक्षिण अफ़्रीका और संयुक्त राज्य अमेरिका में इस प्रकार की स्वर्ण होड़ लगी थी, जबकि अन्य स्थानों पर कुछ छोटी स्वर्ण होड़ हुई थी। स्वर्ण होड़ के साथ आमतौर पर "सभी के लिए मुक्त" आय की गतिशीलता जैसी भावना जुड़ी होती है, जिसमें कोई भी व्यक्ति प्रचुर रूप से क्षणभर में धनी हो सकता है। एतिहासिक रूप से स्वर्ण होड़ का वही अर्थ है जो इस पद (पारिभाषिक शब्द) का है लेकिन आज के समय में यह पद किसी भी उस पूँजीवादी गतिविधि को दर्शाने के लिए होता है जिसमें प्रतिभागी किसी प्रत्यक्ष स्पष्ट रूप से लाभप्रद बाज़ार के लिए होड़ करते हैं।
स्वर्ण होड़ो ने नए क्षेत्रों में बाहर से आए लोगों के अवस्थापन में बहुत सहायक भूमिका निभाई और उत्तर अमेरिकी और ऑस्ट्रेलियाई संस्कृतियों को बहुत सीमा तक परिभाषित किया। ऐसे समय में, जब की मुद्रा सोने पर आधारित थी, रोमन साम्राज्य में नए-नए खननित सोने ने स्वर्ण खादानों से कहीं अधिक दूर तक आर्थिक सहायता प्रदान की।
सामुदायिक और लघु खनन (कैस्म) के अनुसार वर्तमान में विश्वभर में लगभग १.३ करोड़ से ३ करोड़ तक लघु खननकर्ता हैं। लगभग १० करोड़ लोग परोक्ष या अपरोक्ष रूप से लघु खनन पर आश्रित हैं। कांगो लोकतान्त्रिक गणराज्य में ८ से १५ लाख तक दस्तकार खननक हैं, सिएरा लियोन में ३.५ से ६.५ लाख और घाना में १.५ से २.५ लाख तक दस्तकार खननक हैं। इसके अतिरिक्त शेष अफ़्रीका में भी दसियों लाख खननक हैं।
धामा
धामा में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
मालादेवी मंदिर
मालादेवी मंदिर मध्य प्रदेश के जबलपुर शहर गढ़ा क्षेत्र में लक्ष्मी जी का प्राचीन मंदिर है। सन्‌ १४८०-१५४० में राजा संग्राम शाह के द्वारा इस मंदिर का निर्माण किया गया था। बारहवीं सदी में मालादेवी मंदिर का निर्माण हुआ था।
शाह आलम
शाह आलम दक्षिणपूर्व एशिया के मलेशिया देश के सेलांगोर राज्य की राजधानी है। यह मलेशिया के सबसे बड़े शहर कुआला लम्पुर से २५ किमी पश्चिम में स्थित है। जब सन् १९७४ में कुआला लम्पुर को सेलांगोर राज्य से अलग कर के एक संघीय क्षेत्र घोषित कर दिया गया तो शाह आलम को राज्य की राजधानी बना दिया गया। शाह आलम मलेशिया का पहला योजना के तहत विकसित किया गया शहर था और इसका निर्माण १९५७ में मलेशिया की ब्रिटेन से स्वतंत्रता के बाद हुआ।
जीज़ेज़ एंड मैरी कालिज मार्ग
दिल्ली के चाणक्यपुरी क्षेत्र का एक सड़क मार्ग है।
सुशील सिंह
सुशील सिंह,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की सकलडीहा विधान सभा निर्वाचन क्षेत्र (निर्वाचन संख्या-381)से चुनाव जीता।
कुनाडीगाड तली, गैरसैण तहसील
कुनाडीगाड तली, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
बाबा खड़क सिंह मार्ग
दिल्ली के कनॉट प्लेस क्षेत्र का एक सड़क मार्ग है।
कोहरे में कैद रंग
समकालीन साहित्य में अपनी अलग पहचान बनाने वाले विख्यात कथाकार गोविन्द मिश्र का उपन्यास है 'कोहरे में कैद रंग'। 'कोहरे में कैद रंग' - जीवन के विविध रंग! रंग ही रंग हर व्यक्ति का अपना अलग रंग... जिसे लिये हुए वह संसार में आता है। अक्सर वह रंग दिखता नहीं, क्योंकि वह असमय ही कोहरे से घिर जाता है। कुछ होते हैं जो उस रंग को अपने जीवन-शैली में गुम्फित कर लेते हैं। काश उन रंगों पर कोहरे की चादर न होती तो जाने कैसा हुआ होता वह रंग! तरह-तरह के रंगों से सजी जीवन की चादर हमारे सामने फैलाता है यह उपन्यास। विषम परिस्थितियों में भी गरिमा से जीते लोग, अपना-अपना जीवन-धर्म निबाहते हुए और इस तरह अपनी तथा आज के पाठक की जीवन के प्रति आस्था को और दृढ़ करते हुए... अपने पूर्व उपन्यास' फूल.... इमारतें और बन्दर' में जहाँ गोविन्द मिश्र की दृष्टि समय विशेष के यथार्थ पर अधिक थी, 'कोहरे में कैद रंग' तक आकर वह यथार्थ-आदर्श, बाह्य-आन्तरिक जैसे कितने ही द्वन्द्वों से बचती हुई एक संतुलित जीवन-बोध देती है। जीवन, सिर्फ जीवन-जिसका रंग पानी जैसा है, काल-सीमाओं से पार एक-सा बहता हुआ।
बसवनहल्लि, अमरापुरम् मण्डल
बसवनहल्लि, अमरापुरम् मण्डल में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
नाच (1949 फ़िल्म)
नाच 1949 में बनी हिन्दी भाषा की फिल्म है।
पीटर ग्रूनबर्ग
पीटर एंड्रियास ग्रूनबर्ग (जन्म: १८ मई १९३९) एक जर्मन भौतिक विज्ञानी थे। उन्हें भौतिक विज्ञान के क्षेत्र में २००७ में अल्बर्ट फर्ट के साथ नोबेल पुरस्कार से सम्मानित किया गया। उनका निधन २०१८ में हुआ।
धुर्गओं
धुर्गओं में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
सिवियर एक्यूट रेस्पिरेटरी सिंड्रोम
सिवियर एक्यूट रेस्पिरेटरी सिंड्रोम अथवा सार्स (अति तीव्र श्वसन परिलक्षण) सार्स कोरोनावाइरस द्वारा जनित श्वसन से संबंधित रोग है। नवम्बर २००२ और जुलाई २००३ के बीच, दक्षिणी चीन में सार्स रोग प्रकोप आरम्भ हुआ जिसके परिणामस्वरूप विभिन्न देशों में 8273 लोग संक्रमित हुए एवं 775 लोगों की मृत्यु हो गयी थी, इसमें सबसे अधिक संख्या हाँगकांग की रही। विश्व स्वास्थ्य संगठन (डब्ल्यूएचओ) के अनुसार (9.6% मृत्यु)। २००३ के पूर्वार्द्ध में कुछ ही सप्ताह में सार्स विभिन्न ३७ देशों के व्यक्तियों में फैल गया।
प्रभावित देश
इस रोग की शुरुआत एक अंतरराष्ट्रीय व्यापारी चेन से हुई जो वियतनाम आने से पहले हॉन्ग कॉन्ग में रुके थे।
कुआला तेरेंगानू
कुआला तेरेंगानू दक्षिणपूर्व एशिया के मलेशिया देश के पूर्वोत्तर में तेरेंगानू राज्य की राजधानी और मुख्य आर्थिक केन्द्र है। यह मलेशिया के सबसे बड़े शहर कुआला लम्पुर से ४४० किमी पूर्वोत्तर में दक्षिण चीन सागर में तेरेंगानू नदी के मुख के पास स्थित है।
शहीद भगतसिंह मार्ग
दिल्ली के कनॉट प्लेस क्षेत्र का एक सड़क मार्ग है।
मेलमिन्डा, थराली तहसील
मेलमिन्डा, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
पचकुंइया मार्ग
दिल्ली के कनॉट प्लेस क्षेत्र का एक सड़क मार्ग है।
भारत के ध्वजों की सूची
यह सूची  भारत  में प्रयोग हुए सभी ध्वजों की है. वर्तमान राष्ट्रीय ध्वज के बारे में अधिक जानकारी के लिए भारत का ध्वज लेख देखें।
राज्यों के आधिकारिक ध्वज
जम्मू-कश्मीर भारत का एकमात्र राज्य है, जिसके लिए विधि सम्मत झंडे का प्रावधान है।
जल विनायक मंदिर
जल विनायक (जलविनायक) हिंदू भगवान का मंदिर गणेश चोभर, काठमांडू जिला, नेपाल के मध्य भाग में स्थित है। जल बिनायक मंदिर मध्य क्षेत्र काठमांडू का सबसे महत्वपूर्ण गणेश मंदिर है। यह काठमांडू घाटी के चार विनायकों में से एक है।
काला डुंगरा, जैंती तहसील
काला डुंगरा, जैंती तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
जल विनायक मंदिर
इतिहास
मंदिर का निर्माण शुरू में 723 एनएस) मल्ला राजा शिव सिंह मल्ला द्वारा किया गया था। पाटन के मल्ल राजा श्री निवास मल्ला द्वारा 83 साल बाद 789 एनएस में गजुर को मंदिर के शीर्ष पर जोड़ा गया। मंदिर की वर्तमान संरचना का पुनर्निर्माण 871 NS में राजा राज्य प्रकाश मल्लजाफ द्वारा शिवालय शैली में किया गया था.
पॆदमुत्तेवि (कृष्णा)
पॆदमुत्तेवि (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
अनौगी गाँव, कन्नौज (कन्नौज)
अनौगी कन्नौज, कन्नौज, उत्तर प्रदेश स्थित एक गाँव है।
आर्यभटीय
आर्यभटीय प्राचीन भारतीय गणित का एक प्रसिद्ध है जिसकी रचना आर्यभट प्रथम (४७६-५५०) ने की थी। यह संस्कृत भाषा में आर्या छन्द में काव्यरूप में रचित गणित तथा खगोलशास्त्र का ग्रंथ है। इसकी रचनापद्धति बहुत ही वैज्ञानिक और भाषा बहुत ही संक्षिप्त तथा मंजी हुई है। इसमें चार अध्यायों में १२३ श्लोक हैं। आर्यभटीय, दशगीतिका पाद से आरम्भ होती है।
इसके चार अध्याय इस प्रकार हैं :-
1. '''दशगी
गीतिकापाद
गीतिकापाद सबसे छोटा, केवल 13 श्लोकों का है, परन्तु इसमें बहुत सी सामग्री भर दी गई है। इसके लिए इन्होंने अक्षरो द्वारा संक्षेप में संख्या लिखने की स्वनिर्मित एक अनोखी रीति का व्यवहार किया है, जिसमें व्यजंनो से सरल संख्याएं और स्वरों से शून्य की गिनती सूचित की जाती थी। उदाहरणत:
ख्युघृ = 43,20,000 में 2 के लिए ख् लिखा गया है और 30 के लिए य्। दोनों अक्षर मिलाकर लिखे गए हैं और उनमें उ की मात्रा लगी है, जो 10,000 के समान है; इसलिए ख्यु का अर्थ हुआ 3,20,000; घृ के घ् का अर्थ है 4 और ऋ (मात्रा) का 10,00,000, इसलिए घृ का अर्थ हुआ 40,00,000. इस तरह ख्युघृ का उपर्युक्त मान (43,20,000) हुआ। (देखें, आर्यभट्ट की संख्यापद्धति)
संख्या लिखने की इस रीति में सबसे बड़ा दोष यह है कि यदि अक्षरों में थोड़ा सा भी हेर फेर हो जाय तो बड़ी भारी भूल हो सकती है। दूसरा दोष यह है कि ल् में ऋ की मात्रा लगाई जाय तो इसका रूप वही होता है जो लृ स्वर का, परंतु दोनों के अर्थों में बड़ा अंतर पड़ता है। इन दोषों के होते हुए भी इस प्रणाली के लिए आर्यभट की प्रतिभा की प्रशंसा करनी ही पड़ती है। इसमें उन्होंने थोड़े से श्लोकों में बहुत सी बातें लिख डाली हैं; सचमुच, गागर में सागर भर दिया है।
आर्यभटीय के प्रथम श्लोक में ब्रह्म और परब्रह्म की वंदना है एवं दूसरे में संख्याओं को अक्षरों से सूचित करने का ढंग। इन दो श्लोकों में कोई क्रमसंख्या नहीं है, क्योंकि ये प्रस्तावना के रूप में हैं। इसके बाद के श्लोक की क्रमसंख्या 1 है जिसमें सूर्य, चंद्रमा, पृथ्वी, शनि, गुरु, मंगल, शुक्र और बुध के महायुगीय भगणों की संख्याएं बताई गई हैं। यहां एक बात ध्यान देने योग्य है कि आर्यभट ने एक महायुग में पृथ्वी के घूर्णन की संख्या भी दी है, क्योंकि उन्होंने पृथ्वी का दैनिक घूर्णन माना है। इस बात के लिए परवर्ती आचार्य ब्रह्मगुप्त ने इनकी निंदा की है। अगले श्लोक में ग्रहों के उच्च और पात के महायुगीय भगणों की संख्या बताई गई है। तीसरे श्लोक में बताया गया है कि ब्रह्मा के एक दिन (अर्थात एक कल्प) में कितने मन्वंतर और युग होते हैं और वर्तमान कल्प के आरंभ से लेकर महाभारत युद्ध की समाप्तिवाले दिन तक कितने युग और युगपाद बीत चुके थे। आगे के सात श्लोकों में राशि, अंश, कला आदि का संबंध, आकाशकक्षा का विस्तार, पृथ्वी के व्यास तथा सूर्य, चंद्रमा और ग्रहों के बिंबों के व्यास के परिमाण, ग्रहों की क्रांति और विक्षेप, उनके पातों और मंदोच्चों के स्थान, उनकी मंदपरिधियों और शीघ्रपरिधियों के परिमाण तथा 3 अंश 45 कलाओं के अंतर पर ज्याखंडों के मानों की सारणी (sine table) है। अंतिम श्लोक में पहले कही हुई बातों के जानने का फल बताया गया है। इस प्रकार प्रकट है कि आर्यभट ने अपनी नवीन संख्या-लेखन-पद्धति से ज्योतिष और त्रिकोणमिति की कितनी ही बातें 13 श्लोकों में भर दी हैं।
गणितपाद
गणितपाद में 33 श्लोक हैं, जिनमें आर्यभट ने अंकगणित, बीजगणित और रेखागणित संबंधी कुछ सूत्रों का समावेश किया है। पहले श्लोक में अपना नाम बताया है और लिखा है कि जिस ग्रंथ पर उनका ग्रंथ आधारित है वह (गुप्तसाम्राज्य की राजधानी) कुसुमपुर में मान्य था। दूसरे श्लोक में संख्या लिखने की दशमलवपद्धति की इकाइयों के नाम हैं। इसके आगे के श्लोकों में वर्गक्षेत्र, घन, वर्गमूल, घनमूल, त्रिभुज का क्षेत्रफल, त्रिभुजाकार शंकु का घनफल, वृत्त का क्षेत्रफल, गोले का घनफल, समलंब चतुर्भुज क्षेत्र के कर्णों के संपात से समांतर भुजाओं की दूरी और क्षेत्रफल तथा सब प्रकार के क्षेत्रों की मध्यम लंबाई और चौड़ाई जानकर क्षेत्रफल बताने के साधारण नियम दिए गए हैं। एक जगह बताया गया है कि परिधि के छठे भाग को ज्या उसकी त्रिज्या के समान होती है। श्लोक में बताया गया है कि यदि वृत्त का व्यास 20,000 हो तो उसकी परिधि 62,832 होती है। इससे परिधि और व्यास का संबंध चौथे दशमलव स्थान तक शुद्ध आ जाता है। दो श्लोकों में ज्याखंडों के जानने की विधि बताई गई है, जिससे ज्ञात होता है कि ज्याखंडों की सारणी (टेबुल ऑव साइनडिफ़रेंसेज़) आर्यभट ने कैसे बनाई थी। आगे वृत्त, त्रिभुज और चतुर्भुज खींचने की रीति, समतल धरातल के परखने की रीति, ऊर्ध्वाधर के परखने की रीत, शंकु और छाया से छायाकर्ण जानने की रीति, किसी ऊँचे स्थान पर रखे हुए दीपक के प्रकाश के कारण बनी हुई शकु की छाया की लंबाई जानने की रीति, एक ही रेखा पर स्थित दीपक और दो शंकुओं के संबंध के प्रश्न की गणना करने की रीति, समकोण त्रिभुज के कर्ण और अन्य दो भुजाओं के वर्गों का संबंध (जिसे पाइथागोरस का नियम कहते हैं, परंतु जो शुल्वसूत्र में पाइथागोरस से बहुत पहले लिखा गया था), वृत्त की जीवा और शरों का संबंध, दो श्लोकों में श्रेणी गणित के कई नियम, एक श्लोक में एक-एक बढती हुई संख्याओं के वर्गों और घनों का योगफल जानने का नियम, (क + ख)2 - (क2 + ख2) = 2 क ख ; दो राशियों का गुणनफल और अंतर जानकर राशियों को अलग-अलग करने की रीति, ब्याज की दर जानने का एक नियम जो वर्गसमीकरण का उदाहरण है, त्रैराशिक का नियम, भिन्नों को एकहर करने की रीति, बीजगणित के सरल समीकरण और एक विशेष प्रकार के युगपत् समीकरणों पर आधारित प्रश्नों को हल करने के नियम, दो ग्रहों का युतिकाल जानने का नियम और कुट्टक नियम (सोल्यूशन ऑव इनडिटर्मिनेट इक्वेशन ऑव द फ़स्ट डिग्री) बताए गए हैं।
कालक्रियापाद
इस अध्याय में 25 श्लोक हैं और यह कालविभाग और काल के आधार पर की गई ज्योतिष संबंधी गणना से संबंध रखता है। पहले दो श्लोकों में काल और कोण की इकाइयों का संबंध बताया गया है। आगे के छह श्लोकों में योग, व्यतीपात, केंद्रभगण और बार्हस्पत्य वर्षों की परिभाषा दी गई है तथा अनेक प्रकार के मासों, वर्षों और युगों का संबंध बताया गया है। नवें श्लोक में बताया गया है कि युग का प्रथमार्ध उत्सर्पिणी और उत्तरार्ध अवसर्पिणी काल है और इनका विचार चंद्रोच्च से किया जाता है। परंतु इसका अर्थ समझ में नहीं आता। किसी टीकाकार ने इसकी संताषजनक व्याख्या नहीं की है। 10वें श्लोक की चर्चा पहले ही आ चुकी है, जिसमें आर्यभट ने अपने जन्म का समय बताया है। इसके आगे बताया है कि चैत्र शुक्ल प्रतिपदा से युग, वर्ष, मास और दिवस की गणना आरंभ होती है। आगे के 20 श्लोकों में ग्रहों की मध्यम और स्पष्ट गति संबंधी नियम हैं।
गोलपाद
यह आर्यभटीय का अंतिम अध्याय है। इसमें 50 श्लोक हैं। पहले श्लोक से प्रकट होता है कि क्रांतिवृत्त के जिस बिंदु को आर्यभट ने मेषादि माना है वह वसंत-संपात-बिंदु था, क्योंकि वह कहते हैं, मेष के आदि से कन्या के अंत तक अपमंडल (क्रांतिवृत्त) उत्तर की ओर हटा रहता है और तुला के आदि से मीन के अंत तक दक्षिण की ओर। आगे के दो श्लोकों में बताया गया हे कि ग्रहों के पात और पृथ्वी की छाया का भ्रमण क्रांतिवृत्त पर होता है। चौथे श्लोक में बताया है कि सूर्य से कितने अंतर पर चंद्रमा, मंगल, बुध आदि दृश्य होते हैं। पाँचवाँ श्लोक बताता है कि पृथ्वी, ग्रहों और नक्षत्रों का आधा गोला अपनी ही छाया से प्रकाशित है और आधा सूर्य के संमुख होने से प्रकाशित है। नक्षत्रों के संबंध में यह बात ठीक नहीं है। श्लोक छह सात में पृथ्वी की स्थिति, बनावट और आकार का निर्देश किया गया है। आठवें श्लोक में यह विचित्र बात बताई गई है कि ब्रह्मा के दिन में पृथ्वी की त्रिज्या एक योजन बढ़ जाती है और ब्रह्मा की रात्रि में एक योजन घट जाती है। श्लोक नौ में बताया गया है कि जैसे चलती हुई नाव पर बैठा हुआ मनुष्य किनारे के स्थिर पेड़ों को विपरीत दिशा में चलता हुआ देखता है वैसे ही लंका (पृथ्वी की विषुवत् देखा पर एक कल्पित स्थान) से स्थिर तारे पश्चिम की ओर घूमते हुए दिखाई पड़ते हैं। परंतु 10वें श्लोक में बताया गया है कि ऐसा प्रतीत होता है, मानो उदय और अस्त करने के बहाने ग्रहयुक्त संपूर्ण नक्षत्रचक्र, प्रवह वायु से प्रेरित होकर, पश्चिम की ओर चल रहा हो। श्लोक 11 में सुमेरु पर्वत (उत्तरी ध्रुव पर स्थित पर्वत) का आकार और श्लोक 12 में सुमेरु और बड़वामुख (दक्षिण ध्रुव) की स्थिति बताई गई है। श्लोक 13 में विषुवत् रेखा पर 90-90 अंश की दूरी पर स्थित चार नगरियों का वर्णन है। श्लोक 14 में लंका से उज्जैन का अंतर बताया गया है। श्लोक 15 में बताया गया है कि भूगोल की मोटाई के कारण खगोल आधे भाग से कितना कम दिखाई पड़ता है। 16वें श्लोक में बताया गया है कि देवताओं और असुरों को खगोल कैसे घूमता हुआ दिखाई पड़ता है। श्लोक 17 में देवताओं, असुरों, पितरों और मनुष्यों के दिन रात का परिमाण है। श्लोक 18 से 23 तक खगोल का वर्णन है। श्लोक 24-33 में त्रिप्रश्नाधिकार के प्रधान सूत्रों का कथन है, जिनसे लग्न, काल आदि जाने जाते हैं। श्लोक 34 में लंबन, 35 में आक्षनदृक्कर्म और 36 में आयनदृक्कर्म का वर्णन है। श्लोक 37 से 47 तक सूर्य और चंद्रमा के ग्रहणों की गणना करने की रीति है। श्लोक 48 में बताया गया है कि पृथ्वी और सूर्य के योग से सूर्य के, सूर्य और चंद्रमा के योग से चंद्रमा तथा ग्रहों के योग से सब ग्रहों के मूलांक जाने गए हैं। श्लोक 49 और 50 में आर्यभटीय की प्रशंसा की गई है।
आर्यभटीय का प्रचार
आर्यभटीय का प्रचार दक्षिण भारत में विशेष रूप से हुआ। इस ग्रंथ का पठन-पाठन 16वीं 17वीं शताब्दी तक होता रहा, जो इस पर लिखी गई टीकाओं से स्पष्ट है। इस ग्रन्थ की रचना के बाद से लेकर उन्नीसवीं शताब्दी के अन्त तक इसके लगभग १२ भाष्य लिखे गये। लगभग सभी प्रमुख गणितज्ञों ने इस पर भाष्य लिखे जिसमें भास्कर प्रथम का आर्यभटतन्त्रभाष्य (या, आर्यभटीयभाष्य) और ब्रह्मगुप्त का भाष्य सम्मिलित है। दक्षिण भारत में इसी के आधार पर बने हुए पंचांग आज भी वैष्णव धर्मवालों को मान्य होते हैं।